ເອເຊຍ ຢາກໃຫ້ ສຫລ ຮັບປະກັນ ການພົວພັນ ກັບພາກພື້ນ ໃນຂະນະທີ່ທ. ທຣໍາ ຈະ ເຂົ້າຮ່ວມກອງປະຊຸມ APEC
ບັນດາຜູ້ນຳ ເອເຊຍ ແມ່ນກຳລັງຊອກຫາການຄໍ້າປະກັນຄັ້ງໃໝ່ ກ່ຽວກັບ ບົດບາດຂອງ ສະຫະລັດ ໃນພາກພື້ນ.
ປະທານາທິບໍດີ ດໍໂນລ ທຣຳ ຈະກ່າວຄຳປາໄສທີ່ສຳຄັນ ກ່ຽວກັບ ການຄ້າສາກົນໃນ ວັນສຸກມື້ນີ້ ເມື່ອທ່ານພົບປະກັບບັນດາຜູ້ນຳຂອງ ອົງການການຮ່ວມມືທາງເສດຖະກິດ ເອເຊຍປາຊີຟິກ ຫຼື APEC ທ່ານ ປະທານາທິບໍດີ ຄາດວ່າຈະກ່າວສະຫຼຸບວິໄສທັດ ຂອງທ່ານ ກ່ຽວກັບ ພາກພື້ນອິນໂດ-ປາຊີຟິກ ທີ່ເສລີ ແລະເປີດກວ້າງ ແຕ່ໃນຄຳເວົ້າ ຂອງ ທ່ານ ທຣຳ ກ່ຽວກັບ ການຄ້າໃນເມື່ອກ່ອນນັ້ນ, ນັກວິເຄາະທັງຫຼາຍ ກ່າວວ່າ ບັນ ດາຜູ້ນຳເອເຊຍຈະຕັ້ງໃຈຟັງເພື່ອຫາຮ່ອງຮອຍ ກ່ຽວກັບວ່າ ທ່ານປະທານາທິບໍດີ ເຂົ້າ ໃຈແຜນຍຸດທະສາດຂອງພາກພື້ນ ແລະ ຄວາມສຳຄັນທາງເສດຖະກິດຕໍ່ ອາເມຣິກາ ຫຼືບໍ່ ນັກຂ່າວວີໂອເອ ມິລ ອາເຊກາ ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳ ລາຍລະອຽດມາສະເໜີທ່ານໃນອັນດັບຕໍ່ໄປ ເມືອງ ດານັງ ປະເທດ ຫວຽດນາມ, ຄັ້ງນຶ່ງເຄີຍເປັນເຂດສົງຄາມ, ແຕ່ໃນສັບປະດານີ້ ຈະເປັນສະຖານທີ່ຈັດກອງປະຊຸມສຳລັບ 21 ປະເທດສະມາຊິກ ອົງການ APEC ລວມກັນແລ້ວ, ເຂົາເຈົ້າຖືເປັນອົງການທີ່ມີປະຊາກອນ ແລະ ການຄ້າເກືອບເຄິ່ງນຶ່ງ ຂອງໂລກ, ອີງຕາມ ທ່ານ ແມັດ ກູດແມນ ເຄີຍເປັນເຈົ້າໜ້າທີ່ຮັບຜິດຊອບ ກ່ຽວກັບ ອົງການ APEC ຂອງປະທານາທິບໍດີ ບາຣັກ ໂອບາມາ ທ່ານ ແມັດທິວ ກູດແມນ ທີ່ປຶສາດ້ານເສດຖະກິດ ເອເຊຍ ທີ່ສູນກາງແຜນຍຸດທະສາດ ແລະ ການສຶກສາສາກົນກ່າວວ່າ “ມັນແມ່ນພາກສ່ວນທີ່ສຳຄັນແທ້ໆຂອງໂລກ, ອະ ນາຄົດທາງເສດຖະກິດຢ່າງຫຼວງຫຼາຍຂອງພວກເຮົາຈະຖືກພິຈາລະນາ, ແລະ ແນ່ ນອນ, ພວກເຮົາກໍມີຜົນປະໂຫຍດດ້ານຄວາມປອດໄພຢູ່ທີ່ນັ້ນ ດ້ວຍກອງກຳລັງ 90,000 ຄົນທີ່ປະຈຳການໃນພາກພື້ນດັ່ງກ່າວ ພ້ອມກັບບັນຫາທ້າທາຍຈາກ ເກົາຫຼີ ເໜືອ, ພ້ອມດ້ວຍຄວາມຂັດແຍ້ງ ພື້ນທີ່ທາງທະເລຂອງພາກພື້ນ, ດັ່ງນັ້ນມັນຈຶ່ງມີການ ເດີມພັນຢ່າງຫຼວງຫຼາຍໃນການເດີນທາງຄັ້ງນີ້ ” ແຕ່ຫຼັງຈາກການກ່າວໂຈມຕີທີ່ຮຸນແຮງຕໍ່ການຄ້າ ແລະ ການຕັດສິນໃຈຂອງປະທານາ ທິບໍດີ ທຣຳ ຖອນຕົວອອກຈາກຂໍ້ຕົກລົງ ພາຄີຂ້າມ ມະຫາສະໝຸດປາຊີຟິກຫຼື TPP ນັ້ນແລ້ວ, ບັນດາຜູ້ນຳ ເອເຊຍ ແມ່ນກຳລັງຊອກຫາການຄໍ້າປະກັນຄັ້ງໃໝ່ ກ່ຽວກັບ ບົດບາດຂອງ ສະຫະລັດ ໃນພາກພື້ນ ທ່ານ ແມັດທິວ ກູດແມນ ກ່າວວ່າ “ຂ້າພະເຈົ້າຄິດວ່າ ນັ້ນແມ່ນ ຜົນກະທົບທີ່ແທ້ຈິງຕໍ່ ຄວາມເຊື່ອຖືຂອງພວກເຮົາໃນພາກພື້ນ ແລະຂ້າພະເຈົ້າຄິດວ່າພວກເຮົາຕ້ອງທົດແທນ ມັນດ້ວຍບາງຢ່າງ ຖ້າມັນບໍ່ແມ່ນຂໍ້ຕົກລົງ TPP, ພວກເຮົາຕ້ອງການແຜນຍຸດທະ ສາດທາງເສດຖະກິດ ແລະການຄ້າແນວອື່ນ ທີ່ຄົນເອເຊຍເຫັນວ່າໜ້າເຊື່ອຖື , ແລະ ຮອດດຽວນີ້, ຂໍເວົ້າຕາມຕົງ, ລັດຖະບານທ່ານທຣຳ ຍັງບໍ່ໄດ້ກະກຽມມັນເທື່ອ ດັ່ງ ນັ້ນ, ໃນການເດີນທາງຄັ້ງນີ້, ທ່ານມີໂອກາດທີ່ຈະເຮັດແນວນັ້ນ ” ຄືກອງປະຊຸມຄະນະຜູ້ແທນການຄ້າ ສະຫະລັດ ແລະ ຈີນ ທີ່ຈັດຂຶ້ນໃນນະຄອນຫຼວງ ປັກກິ່ງ ໃນສັບປະດານີ້, ບັນດາເຈົ້າໜ້າທີ່ກ່າວວ່າຂໍ້ຕົກລົງສອງຝ່າຍແມ່ນບູລິມະສິດສູງ ສຸດຂອງ ອາເມຣິກາ, ທີ່ໄດ້ເພັ່ງເລັງໃສ່ການຕັດຄວາມບໍ່ດຸ່ນດ່ຽງທາງການຄ້າ ທ່ານ ວິລເບີ ຣັອສ ລັດຖະມົນຕີກະຊວງການຄ້າ ສະຫະລັດ ກ່າວວ່າ “ດັ່ງທີ່ທ່ານຮູ້, ການແກ້ໄຂບັນຫາຄວາມບໍ່ດຸ່ນດ່ຽງໃນການຄ້າກັບຈີນ ໄດ້ເປັນຈຸດເພັ່ງເລັງຫຼັກ ກ່ຽວກັບການປຶກສາຫາລືຮ່ວມ ລະຫວ່າງ ປະທານາທິບໍດີ ທຣຳ ແລະ ປະທານປະເທດ ສີ, ແລະການບັນລຸການ ປະຕິບັດທີ່ຍຸດຕິທຳ ແລະ ການຄ້າທີ່ກ້ຳເກິ່ງກັນ ສຳລັບບໍລິ ສັດຕ່າງໆ ແມ່ນຈຸດປະສົງຮ່ວມກັນ ” ແຕ່ວ່າ ແຕ່ລະປະເທດແມ່ນແຕກຕ່າງກັນ, ແລະ ເລຂາທິການໃຫຍ່ອົງການ APEC ດຣ ອາລັນ ບອລລາດ ກ່າວວ່າ ກອງປະຊຸມສຸດຍອດແມ່ນສະຖານທີ່ໆດີ ສຳລັບການລອງ ເຮັດຂໍ້ຕົກລົງໃໝ່ ດຣ ອາລັນ ບອລລາດ ກ່າວວ່າ “ມັນມີຂໍ້ຕົກລົງການຄ້າທີ່ສັບສົນໃນເອເຊຍ, ມັນແມ່ນ ຄວາມສັບສົນຂອງຂໍ້ຕົກລົງທັງຫຼາຍ ພວກເຮົາໄດ້ທົດລອງສູດໃໝ່, ສູດທີ່ດີກວ່າເກົ່າ ພວກເຮົາເອົາສູດຕ່າງໆມາຈາກອ້ອມແອ້ມພາກພື້ນນັ້ນ, ທົດລອງມັນ ແລະ ໂຕທີ່ມັນ ໃຊ້ໄດ້ຜົນ, ເສດຖະກິດຂອງທຸກປະເທດກໍຈະໃຊ້ມັນ ” ບັນດານັກວິເຄາະກ່າວວ່າ ມັນແມ່ນການຢ້ຽມຢາມທີ່ສຳຄັນໂດຍ ປະທານາທິບໍດີ ສະຫະລັດ ຄົນນີ້, ຜູ້ທີ່ສາມາດປັບປຸງສາຍພົວພັນໃນອະນາຄົດ ທ່ານ ແມັດທິວ ກູດແມນ ກ່າວວ່າ “ພວກເຮົາຢາກໄດ້ອາເມຣິກາ ທີ່ມີການພົວພັນໃນ ພາກພື້ນໃນທຸກເງື່ອນໄຂຄວາມຮູ້ສຶກ ເຂົາເຈົ້າຢາກໃຫ້ພວກເຮົາສະແດງຕົວ, ດັ່ງນັ້ນ ມັນຈຶ່ງເປັນການດີ ທີ່ທ່ານປະທານາທິບໍດີເດີນທາງໄປ ມັນມີຄວາມສຳຄັນຫຼາຍ ດັ່ງ ທີ່ທ່ານ ວູດດີ ອາລເລັນ ໄດ້ກ່າວວ່າ “80 ເປີເຊັນຂອງຊີວິດໄດ້ສະແດງຕົວ ແລະ ດັ່ງນັ້ນ ລາວຈຶ່ງໄດ້ຄະແນນຫຼາຍສຳລັບສິ່ງນັ້ນ ” ຍ້ອນຄວາມບໍ່ແນ່ນອນຂອງທ່ານນັ້ນ, ທ່ານ ກູດແມນ ເວົ້າວ່າການທົດສອບໃຫຍ່ຄັ້ງທຳ ອິດແມ່ນ ທ່ານ ທຣຳ ຈະຍຶດຕິດກັບບົດປາໄສຂອງທ່ານຕາມທີ່ໄດ້ຮ່າງໄວ້ ໃນເວລາທີ່ ທ່ານກ່າວຄຳປາໄສໃນວັນສຸກມື້ນີ້ຫຼືບໍ່ ((MATTHEW GOODMAN, CSIS ADVISER ON ASIAN ECONOMICS)) ((MATTHEW GOODMAN, CSIS ADVISER ON ASIAN ECONOMICS)) ((WILBUR ROSS, US COMMERCE SECRETARY)) ((DR ALAN BOLLARD, APEC SECRETARIAT)) ((MATTHEW GOODMAN, CSIS ADVISER ON ASIAN ECONOMICS))